วิกฤตยูเครน! ดันน้ำมัน,ทองคำปิดพุ่ง/ดาวโจนส์ลดลง
สถานการณ์ความตึงเครียดยูเครนและรัสเซีย ทำ หุ้นดาวโจนส์ปิดลบ 66.77 จุด ด้านราคาน้ำมันพุ่ง 2.29 ดอลลาร์ ขณะที่ทองคำ บวก 10.80 ดอลลาร์
26 ม.ค. 2565

ดัชนีเฉลี่ยอุตสาหกรรมดาวโจนส์ปิดที่ 34,297.73 จุด ลดลง 66.77 จุด หรือ -0.19%, ดัชนี เอสแอนด์พี 500 ปิดที่ 4,356.45 จุด ลดลง 53.68 จุด หรือ -1.22% และดัชนีแนสแดค ปิดที่ 13,539.30 จุด ลดลง 315.83 จุด หรือ -2.28%ดัชนีดาวโจนส์ตลาดหุ้นนิวยอร์กปิดลบในวันที่25 ม.ค. เนื่องจากนักลงทุนยังคงวิตกกังวลเกี่ยวกับสถานการณ์ยูเครนและแนวโน้มการปรับขึ้นอัตราดอกเบี้ยของธนาคารกลางสหรัฐ (เฟด)ด้าน สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกุมภาพันธ์ เพิ่มขึ้น 2.29 ดอลลาร์ ปิดที่ 85.60 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมีนาคม เพิ่มขึ้น 1.93 ดอลลาร์ ปิดที่ 88.20 ดอลลาร์ต่อบาร์เรล โดยได้แรงหนุนจากการคาดการณ์ที่ว่า สถานการณ์ตึงเครียดระหว่างรัสเซียและบรรดาชาติพันธมิตรขององค์การสนธิสัญญาป้องกันแอตแลนติกเหนือ (นาโต) จะส่งผลกระทบต่ออุปทานน้ำมันในตลาดโลกขณะที่ราคาทองคำโคเม็กซ์งวดส่งมอบเดือนกุมภาพันธ์ เพิ่มขึ้น 10.80 ดอลลาร์ ปิดที่ 1,852.50 ดอลลาร์ต่อออนซ์ เนื่องจากสถานการณ์ตึงเครียดในยูเครนยังคงเป็นแรงผลักดันให้นักลงทุนเดินหน้าซื้อทองคำในฐานะสินทรัพย์ปลอดภัย